Den 35-årige mand forsøgte torsdag tidlig morgen omkring klokken 05 at stjæle diesel hos Dronninglund Vaskeri Og Renseri Dregårdsvej i Dronninglund. Og han var ikke bare uheldig på én facon: Først brød manden ind til tanken, der imidlertid viste sig at være tom. Og da han så skulle køre derfra, kørte hans varebil fast, og han var fanget på stedet. Der ankom hurtigt en vægter, der var tilkaldt af alarmen. Og ikke nok med at være taget på fersk gerning som indbrudstyv, så viste det sig af den 35-årige heller ikke havde kørekort.

Referat:
Alt gik galt, da en 35-årig mand natten til torsdag forsøgte at stjæle dieselolie i Dronninglund.